KUNINGAS SAAPUU Paluun ajankohta
Onko jotain, mikä estää tai viivyttää Jeesuksen paluuta?
Mitä Luukas tarkoitti sanoessaan, että taivaan piti omistaman hänet, -
niihin aikoihin asti, jolloin kaikki jälleen kohdallensa asetetaan, -
mistä Jumala on puhunut profeettojensa kautta?
Tätä pohdimme Kuningas saapuu -jaksossamme.
Nimeni on Daniela Persin.
Mukana ovat Robert Adams ja Kenneth Witick kuten tavallista.
Luemme Apt 3:19-21, -
"Tehkää siis parannus ja kääntykää, jotta syntinne pyyhittäisiin pois, -
että virvoituksen ajat tulisivat Herran kasvoista -
ja hän lähettäisi hänet, joka on teille edeltämäärätty, -
Kristuksen Jeesuksen. Taivaan piti omistaman hänet niihin aikoihin asti, -
jolloin kaikki jälleen kohdallensa asetetaan, -
mistä Jumala on ikiajoista saakka puhunut -
pyhäin profeettainsa suun kautta."
Tämä paikka on lähtökohtana jaksos- samme. Kenneth aloittaa opetuksen.
Tämä jakso on erittäin tärkeä.
Siihen sisältyy koko evankeliumi ja myöskin fantastinen loppu, -
kun Jumalan valtakunta laskeutuu tänne.
Evankeliumeissa jo Johannes Kastaja alkaa sanoen: -
"Kääntykää, Jumalan valtakunta on lähellä." Jeesus itse jatkaa: -
"Kääntykää, sillä Jumalan valtakunta on nyt täällä."
Apostolit sanovat samaa, samoin Paavali.
Valtakunnan saapuminen sydämiimme alkaa sillä, -
että käännymme ja uskomme evankeliumin.
Mitä kääntyminen tarkoittaa? Joskus se voi tuntua raskaalta, -
mutta sana kääntyminen tarkoittaa katumista ja uskomista.
Käännyt pois jostain negatiivisesta -
ja uskot evankeliumin ilosanomaan.
Ihminen katuu ja lopettaa syntiset tapansa ja uskoo evankeliumiin -
syntien anteeksiantamisesta ja uudesta elämästä.
Uudestisyntynyt tietää, että sydämessä tapahtui ihme.
Kun kääntyy ainoan totisen Jumalan puoleen ja ottaa vastaan rakkauden, -
niin elämästä tulee palvontaa ja ylistystä Hänelle.
Se on kääntymisen hedelmä.
Pysähdyn usein Room 7:ään ajatellessani kääntymistä.
Siinä Paavali sanoo ennen kaikkea, että laki on hyvä.
Joskus ajatellaan, että laki on kova ja tuomitseva, -
mutta Paavali sanoo selvästi, että laki on hyvä. Sehän on Jumalan Sanaa.
Paavali jatkaa sanoen: -
"Mutta jos minä teen sitä, mitä en tahdo, niin minä myönnän, -
että laki on hyvä."
Myönnän sen, vaikka huomaan, etten tee mitä laki sanoo.
Kuitenkin myönnän, että laki on hyvä.
Sitten hän sanoo jotain aika fantastista tai merkittävää.
"Niin, en nyt enää tee sitä minä, vaan synti, joka minussa asuu."
Miten pääsen synnistä vapaaksi?
Tässä tulee mukaan Jeesuksen evankeliumi ja ristinkuolema, -
jonka avulla Hän poistaa syntini.
Saan sydämeeni Hänen elämänsä.
Siten on mahdollista elää Jumalan tahdon mukaan.
Tekstissä puhutaan virvoituksen ajoista.
Sana "aika" ei ole tavanomainen kreikan kronos, -
jossa ajalla on alku- ja loppupiste, -
vaan tässä käytetään sanaa kairos, joka tarkoittaa erityistä ajanjaksoa -
kronos-ajan sisällä.
Kairos-aika on annettu joka ihmiselle ja kansalle ja koko maailmalle, -
jotta kääntyisimme etsimään Jumalaa.
Tässä yhteydessä sana kairos -
tarkoittaa vaarin ottamista Jumalan antamista erityisajoista.
Kiinnitän huomioni siihen, mitä Jumala tahtoo.
Erityisesti näin Jeesuksen tulon edellä uskon, -
että on tärkeää huomioida mitä Raamattu sanoo.
Tulee keskittyä, jotta löytää oman kairosaikansa, -
jolloin voi ottaa vastaan Jumalan valtakunnan ja Jeesuksen sovituksen.
Kairosaika on Jumalan aika.
Myös Jeesuksen paluu tapahtuu sellaisena aikana.
Vaikka se ei näy kalenterista, se on määrätty aika, jolloin asiat muuttuvat.
Kairos tarkoittaa juuri sitä. Ei mitään neutraalia aikaa.
Se on muutoksen aika.
Apt 17:26:ssa on sama sana. Jumala on määrännyt rajat -
ja antanut kairosajan, jotta etsisimme silloin Jumalaa.
Tämä aika on todella lähellä ja siksi on tärkeää lukea, -
mitä Raamattu sanoo Jeesuksen paluusta.
Sitten puhutaan virvoituksen ajoista.
Sana tarkoittaa terveyden palautumista.
Minulla ei ole mitään sitä vastaan.
Se on rentoutumisen, suosion ja uudistumisen aikaa.
Löydät saman sanan Psalmista 23:3, -
jossa lukee, että hän virvoittaa minun sieluni.
Sana tarkoittaa myös vanhan huonekalun restauroimista, -
jotta siitä tulee entistä arvokkaampi.
Juuri näin tapahtuu Jeesuksen saapuessa.
Maailmaa palautetaan sellaiseksi, kuin Jumala oli ajatellut.
Luimme myös tässä, -
että kaikki asetetaan kohdalleen.
Ei vain ihmistä vaan koko luomakunta.
Sovitus koskee koko luomakuntaa, joka asetetaan ennalleen.
Tarkastellessani ennalleen asettamista, -
kun se tapahtuu niin se on synonyymi sanan "shalom" kanssa.
Kaikki tulee olemaan Jumalan suunnitelman mukaista.
Tulee rauha, terveys ja suosio koko maailmalle ja sen asukkaille.
Sehän ei voi olla huonoa vaan jotain fantastista.
Se ilmaistaan tässä sanassa "shalom".
Siksi juutalaiset tervehtivät toisiaan sanalla "shalom".
Tässä sanotaan, että näitä asioita on julistettu ikiajoista saakka.
Se ei alkanut Jeesuksen syntymästä vaan kauan ennen sitä.
Tässä lukee, että ikuisuudesta asti Jumalan suunnitelma on ollut, -
että kerran kaikki asetettaisiin täysin ennalleen -
Jumalan alkuperäisen suunnitelman mukaan.
Suunnitelma ei toteutunut synnin tultua maailmaan.
Ajankohta on ehkä hieman epäselvä, -
mutta se on kairosaika, jolloin Jumala kutsuu meitä kääntymään -
ja etsimään Hänen kasvojaan.
Se on havaintokykymme ulkopuolella oleva aika sanakirjan mukaan.
Se on jotain jatkuvaa, -
eikä tarkoita vain rajoitettua ajanjaksoa.
Kronos on tavallinen kuva ajasta.
Iankaikkisuuden vastakohta on olla kadotettu.
Ikuisuuden vastakohta ei ole ajan loppuminen -
vaan Sanan mukaan "kadotettuna oleminen".
Jeesus on tullut eheyttämään meitä ihmisiä.
Pian saamme nähdä taivaan aukeavan ja Jeesuksen palaavan.
Fantastista. Tämä tuli minulle eläväksi tekstiä tutkiessani.
Kiitos, Kenneth! Robert, onko sinulla jotain lisättävää?
Tämä kohta on mielenkiintoinen, -
sillä se ei kerro vain Herran paluun ajankohdasta -
vaan myös siihen liittyvistä tapahtumista.
Tässä puhuu apostoli Pietari
Hän saarnaa Jerusalemissa oleville juutalaisille -
ja kutsuu heitä kääntymykseen, jotta heidän syntinsä pyyhittäisiin pois.
Sitten hän kertoo kääntymisen seurauksista.
Virvoituksen ajat tulevat Herran kasvoista, -
ja Jumala lähettää Jeesuksen Kristuksen maan päälle.
Huomaa, että Hän sanoo "Jeesuksen Kristuksen".
Kristus tarkoittaa Messiasta eli voideltua.
Hän sanoo: "Teidän täytyy kääntyä ja ottaa vastaan Jumalan Messias."
Näin hän sanoo Jerusalemin juutalaisille.
Hän kertoo Jeesuksen saapumisen edellytyksen.
Jotain täytyy tapahtua ennen kuin Jumala lähettää Jeesuksen takaisin.
Hän sanoo: "Teidän täytyy kääntyä, -
jotta Jumala voi lähettää Jeesuksen Kristuksen."
Tämä kutsu juutalaisille on todella tärkeä Jumalan sydämessä.
Juutalaisten täytyy kääntyä ennen kuin Jeesus tulee takaisin.
On tärkeää ymmärtää tämä.
Ajattelen myös mitä Jeesus sanoo Matt 23:39:ssä: -
"Tästedes te ette näe minua, ennenkuin sanotte: -
'Siunattu olkoon hän, joka tulee Herran nimeen'."
Jeesus viittaa profeetalliseen Psalmiin 118:26, -
jossa juutalaiset toivottavat Messiaansa tervetulleeksi.
Jeesus sanoo juutalaisille, etteivät he tule näkemään Häntä -
ennen kuin tunnustavat Hänet Messiaaksi -
ja toivottavat hänet tervetulleeksi.
Tämä kohta liittyy siis juutalaisten uskoon tuloon.
Pietari sanoo samoin kuin Jeesus.
Jonkin on tapahduttava ennen kuin Jeesus palaa Öljyvuorelle.
Hän sanoo, että kun Jumala lähettää Jeesuksen tänne taas, -
silloin tulee ennalleen asettamisen ja virvoituksen aika.
Voimme kokea virvoituksen aikoja omakohtaisesti jo nyt.
Mutta tulevaisuudessa tämä kattaa koko maailman.
Hän sanoo, että entisaikojen profeetat puhuivat juuri näistä -
ennalleen asettamisen ajoista.
Jumala puhui pyhien profeettojensa kautta tästä ajasta.
Meidän täytyy palata Vanhan Testamentin profeettojen sanomaan.
Sieltä näemme, -
että ennalleen asettamisen aika oli todella tärkeä aihe profeetoille.
Kaikki profeetat puhuivat Messiaan saapumisen ajasta.
Siitä on paljon yksityiskohtia, mutta otan esille -
pari esimerkkiä siitä mitä profeetat sanoivat eheyttämisestä.
Jes 1:26:ssa Herra sanoo Jerusalemille: -
"Ja minä palautan sinun tuomarisi muinaiselleen -
ja sinun neuvonantajasi sellaisiksi, kuin alkuaan olivat. Sitten sinua -
kutsutaan "vanhurskauden linnaksi", "uskolliseksi kaupungiksi".
Tämä puhuu Jerusalemin eheyttämisestä valtakunnassa.
Siitä tulee vanhurskauden kaupunki. Jumala eheyttää kaupungin johtajat.
Toisen eheyttämisestä koskevan jakeen löydämme Jes 49:8:sta.
Jakeen lopussa Herra sanoo Messiaalle: -
"Minä olen valmistanut sinut ja pannut sinut kansoille liitoksi -
kohottamaan ennalleen maan, jakamaan hävitetyt perintöosat."
Profeetta puhuu taas Israelin maan ennalleen asettamisesta.
Herran kansa saa periä sen mikä on ollut kauan hävitettynä.
Näemme esimakua tästä jo nyt, -
mutta profetia täyttyy, kun Jeesus Messias tulee takaisin.
Viimeinen jae, jota katsomme on Naahum 2:2:-
Profeetta sanoo: "Sillä Herra saattaa entiselleen -
Jaakobin korkeuden niinkuin myös Israelin korkeuden."
Siinäkin ennustetaan tulevasta ennalleen asettamisesta.
Profetiat ennalleen asettamisesta -
koskevat Israelin kansaa, maata ja Jerusalemia.
Mutta ne käsittävät paljon enemmän eli koko maailman.
Pietari viittaa siis Apt 3:ssa profeettojen sanoihin siitä, -
että Messiaan saapuessa tulevat ennalleen asettamisen ajat.
Huomioidaan Pietarin sanat: -
"Taivaan piti omistaman Hänet (Jeesuksen) niihin aikoihin asti, -
jolloin kaikki kohdallensa asetetaan." Jeesuksen saapuessa koetaan -
ennalleen asettaminen, eikä Hän jätä taivasta ennen sitä aikaa.
Se, että taivaan pitää omistaman Jeesuksen, -
kunnes kaikki asetetaan ennalleen, -
tarkoittaa sitä, ettei Hän lähde taivaasta ennen sitä aikaa.
Jotkut opettavat, että Jeesus tulisi ennen ennalleen asettamisen aikaa.
Mutta Pietari sanoo, -
että Jeesus tulee vasta silloin, kun kaikki asetetaan ennalleen.
Ajattelen myös Psalmia 110:1, jossa Daavid kirjoittaa Isästä ja Pojasta.
Siinä lukee: "Herra sanoi minun herralleni: -
'Istu minun oikealle puolelleni, kunnes minä panen sinun -
sinun vihollisesi sinun jalkojesi astinlaudaksi."
Isä sanoo Pojalleen: "Istu vierelläni kunnes panen viholliset jalkojesi alle."
Se tapahtuu silloin, kun Jeesus saapuu.
Tämä on yksi ennalleen asettamisen ehdoista, jota ilman se ei tapahdu.
Näemme sen Ilmestyskirjassa, jossa Jeesus saapuu, -
tuhoaa vihollisensa ja perustaa valtakuntansa.
Pietari kertoo mitä pitää tapahtua, ennen kuin Jeesus astuu Öljymäelle.
Apostolit kysyivät Jeesukselta ylösnousemisen jälkeen, -
kun Jeesus puhui Pyhän Hengen saapumisesta: -
"Herra, tälläkö ajalla sinä jälleen rakennat Israelille valtakunnan?"
He ajattelivat Sakarjan ja Jesajan profetioita, -
Ne puhuvat Hengen saapumisesta silloin, -
kun kaikki ennalleen asetetaan. Opetuslapset luulivat ajan jo tulleen.
Jeesus vastasi, että sekin aika tulee muttei vielä.
Muiden asioiden piti tapahtua ennen ennalleen asettamisen aikaa, -
ennen valtakunnan palauttamista Israelille.
Kaikki menee kohdalleen, kun Jumala lähettää Messiaan.
Silloin kaikki asetetaan ennalleen ja valtakunta palautetaan Israelille.
Koko maailma eheytetään alkuperäiseen tarkoitukseensa.
Se on Messiaan paluun tarkoitus.
Jatkan siitä, mitä te molemmat sanoitte, -
että profeetat puhuvat juuri koko maailman ja Jumalan kansan -
neitseellisen tilan ennalleen asettamiseen.
Juutalaiset palaavat Israeliin toivottaakseen hänet tervetulleeksi.
Robert, puhuit siitä, mitä opetuslapset kysyivät Jeesukselta: -
"Tälläkö ajalla jälleen rakennat Israelille valtakunnan?"
Hän sanoi, että ennen sitä täytyy tapahtua eräs asia.
Apt 1:7-8: "Hän sanoi heille: 'Ei ole teidän asianne tietää aikoja -
eikä hetkiä, jotka Isä oman valtansa voimalla on asettanut, -
vaan kun Pyhä Henki tulee teihin, niin te saatte voiman -
ja te tulette olemaan minun todistajani sekä Jerusalemissa että -
koko Juudeassa ja Samariassa ja aina maan ääriin saakka'."
Sanoma valtakunnan evankeliumista, kaiken ennalleen asettamisesta, -
ja kaikesta mistä profeetat olivat puhuneet, täytyy viedä eteenpäin.
Sanomaa valtakunnasta täytyy julistaa.
Ilmestyskirja sanoo, että jokaisessa valtiossa, heimossa ja kansassa -
on oleva ihmisiä, jota ovat ottaneet Hänet vastaan.
Uskossa olevat ovat saaneet kuulla ilosanoman valtakunnasta.
Lähetyskäskyssähän kehotetaan menemään kaikkeen maailmaan -
ja julistamaan evankeliumia. Myös sen pitää tapahtua.
Herra tahtoo jäännöksen kaikista kansoista, heimoista ja kielistä.
Sitten tulee aika, jolloin valtakunta asetetaan Israelille.
Olemme loppuvaiheessa ja Israel on jo valtio.
Pyhän Hengen lahjoja ja paljon ymmärrystä ja ilmestystä on alkanut -
tulla seurakuntiin. Aletaan ymmärtää entistä enemmän asioita, -
raamatullisia totuuksia, jotka asetetaan ennalleen.
Ennalleen asettamisen esimaku on jo alkanut.
Tahtoisin sanoa rukousaiheen. Israelin parlamentissa on -
heimojen palaamisesta iso prosessi, jonka puolesta on rukoiltava.
Monet heimot haluavat jo palata, ja kyseessä on kriisi.
Tarkoitatko Israelin kadotettuja heimoja? - Kyllä.
Niiden on palattava. Se on tärkeä rukousaihe meille kristityille.
Rukoillaan, että Israelissa tehdään Jumalan tahdon mukaisia päätöksiä.
Että Jumala näyttää, keitä he ovat, ja he saisivat identiteettinsä takaisin.
Alkaisitko rukoilemaan näiden aiheiden puolesta?
Jeesus, kiitämme sinua, että olet kirjoittanut historian jo etukäteen.
Kiitämme ennalleen asettamisen ajasta ja kaikista niistä, -
jotka tulevat uskoon kaikista heimoista, kansoista ja kielistä.
Kiitämme, että koko maailma tulee täyteen Herran tuntemusta.
Nostamme eteesi Israelin, -
joka on tapahtumien keskipiste.
Anna Israelin lainsäätäjien saada sinulta ilmestystä -
ja avautua kaikille heimoille ja kansoille, -
jotka kuuluvat Sinulle, että kansasi saa tulla Israelin maahan.
Siunaamme Israelia Jeesuksen nimessä, aamen.
Herra, kiitämme kaikista Sanasi lupauksista. Kiitos, että lupaat -
ennalleen asettamisen ja virvoituksen ajan, kun saavut.
Kiitos, että se on lähellä ja että vaikutat kansassasi Israelissa.
Valmistat heidän sydäntään tuloasi varten.
Käännä Pyhällä Hengelläsi heidän silmänsä ja sydämensä sinun päin.
Anna heidän nähdä sinun olevan Messias ja kääntyä puoleesi -
saaden syntinsä anteeksi ja puhtaan sydämen.
Kiitos, että evankeliumi saavuttaa kaikki kansat -
ja että se aika lähestyy, kun kaikki kansat ovat kuulleet sinusta.
Lupaat, että sitten tulee loppu. Sinä palaat takaisin.
Valtakuntasi perustetaan. Kiitos, Herra, Jeesuksen nimessä.
Anna ilmestys kansallesi, evankelistoillesi -
kaikkialla maailmassa valtakunnan evankeliumista -
ja kaikesta, mistä menneen ajan profeetat ovat ennustaneet.
Anna sanoman saavuttaa kaikki maat, -
kansakunnat, heimot ja kielet, -
niin että voi lähettää Messiaasi takaisin.
Anna myös itsellemme syvempää ymmärrystä, -
että käsittäisimme mistä valtakunnan evankeliumissa on kysymys.
Sanot itse, että valtakunnan evankeliumi pitää julistaa kaikkialla -
todistukseksi kaikille kansoille; -
ja sitten tulee loppu. Silloin annat Poikasi tulla takaisin -
asettamaan valtakunnan Israelille. Kaipaamme tuota aikaa ja päivää.
Isä, virvoita sydäntämme jo nyt näillä lupauksilla ja näyllä.
Isä, anna meille Pyhän Hengen voima julistaa evankeliumia.
Rukoilemme Jeesuksen nimessä.
Tämä rukous oli myös sinulle. Toivon, että otit osaa -
ja että sinut puettaisiin Pyhän Hengen voimalla.
Silloin voit mennä julistamaan valtakunnan evankeliumia -
siellä missä olet ja minne Herra sinut lähettää.
Olkoon Herra voimallisesti kanssasi.
Kiitos kaikille mukana olosta!
HimlenTV7 tekee mahtavia ohjelmia Jeesuksen paluusta ja muista aiheista.
Rukoilethan ohjelmasarjan puolesta ja tuet sitä taloudellisestikin.
On monia, joiden tarvitsee kuulla Jumalan valtakunnasta -
ja siitä mitä Raamattu on jo alussa puhunut.
Tule siis mukaan kannattamaan ohjelmaa.
Suomennos: Kirsti Eastwood